Cindy-Louise vier vrouwees met nuwe enkelsnit - FEMME FATALE - Plectrum
Junie 10, 2021 Junie 10, 2021 Plectrum
Daar is iets onweerstaanbaar omtrent 'n vrou met selfvertroue; iets wat sê dat jy haar nie moet onderskat nie, want sy is slim, sterk en beeldskoon. Die Suid-Afrikaanse sanger en liedjieskrywer, Cindy-Louise, se nuutste enkelsnit – FEMME FATALE – vier vrouwees op 'n humoristiese manier.
Die kragtige boodskap van die snit, word gekomplementeer deur 'n meesleurende wysie. Dit trek dadelik die aandag, is strelend op die oor en sal luisteraars laat glimlag.
FEMME FATALE is deur die kunstenaar self geskryf en opgeneem deur Frank de Jong/Hal5 Studio. Sy het weereens saam met Clinton Nicholas Watts (hoof-vervaardiger) en Andre Remesses Scheepers (toonsetting en bykomende instrumente) gewerk om die perfekte eindresultaat te skep.
Buiten vir Cindy-Louise se unieke klank, kombineer die enkelsnit ook elemente van verskeie genres. In hierdie geval kommersiële pop en R&B, met 'n bietjie donker pop.
Net soos met haar vorige vrystellings (Make It Out Here Alive, The Mask), spog FEMME FATALE ook met 'n indrukwekkende musiekvideo. Dit is in Nederland verfilm deur Manda Productions, met Antonia Ackermans as regisseur.
Fotograaf – Jimmy on the Run
Volgens die kunstenaar, is die musiekvideo die resultaat van almal wat betrokke was se kreatiewe insae. Sy vertel dat dit 'n voorreg om saam met 'n span te werk wat nie bang is om uiting te gee aan hulle verbeelding nie.